Rally mill-Knejjes f'Londra dwar vjolenza bis-skieken
Uffiċjali tal-pulizija tal-forensika fuq il-post tad-delitt fejn tfajla ta' 17-il sena sfat attakkat b'sikkina fil-Lvant ta' Londra fit-2 ta' Marzu li għadda. (Credit: Victoria Jones/PA via AP.) Eluf ta' nsara mistennija jiltaqħu f'Londra nhar is-Sibt li ġej għal rally kontra l-kriminalita bis-skieken u biex jitkellmu f'isem iż-żgħażagħ, il-ġenerożità u s-sens ta' ġustizzja tagħhom. Dan qalu l-Arċisqof ta' Westminster, f'appell għal dan ir-rally. Mill-2014 'l hawn in-numru ta' delitti li fihom intużaw skieken fl-Ingilterra żdiedu b'żewġ terzi u b'20% fuq l-2017. Is-sena li għaddiet biss kienu rappurtati 40,000 delitt bis-skieken madwar il-pajjiż. Nitkellmu kontra l-vjolenza "Se nitkellmu kontra l-vjolenza bis-skieken. Se jkunu ma' dawk kollha li tilfu li xi ħadd mill-għeżież tagħhom jew li sfaw feruti fit-toroq tagħna", qal il-Kardinal Vincent Nichols. Dan ir-rally pubbliku msejjaħ "Standing Together" se jsir fi Trafalgar Square hu hu sponsorjat mill-Ascension Trust, organiżazzjoni magħmula minn diversi denominazzjonijiet reliġjużi li poġġiet diversi laned madwar Londra biex fihom jitpoġġew armi u li permezz tagħhom tneħħew ħafna armi tan-nar u skieken mit-toroq ta' Londra. L-organiżazzjoni qalet li r-rally se jsir b'solidarjetà mal-familji u l-komunitajiet milquta minn din il-vjolenza, biex flimkien jaħdmu kontra din il-kriminalità u jsibu soluzzjonijiet effettivi biex jikkumbattu dawn id-delitti u joffru appoġġ lil kulmin safa vittma tagħhom. Ħames attakki f'24 siegħa Bħall-bqija tal-pajjiż, il-komunità nisranija fl-Ingilterra hi mħassba serjament b'din il-kriminalità u vjolenza bis-skieken li qed issir ħaġa komuni kemm f'Londra kif ukoll f'żoni urbani oħra. Ix-xahar li għadda kien hemm ġurnata meta f'temp ta' 24 siegħa, ħames persuni sfaw feruti b'daqqiet ta' sikkina. Ir-Rev. Les Isaac, CEO tal-Ascensionn Trust qal li "l-Knisja trid tibgħat messaġġ qawwi li juri t-tħassib tagħha dwar din il-problema u trid tappoġġja l-vittmi u tfittex li tkun parti mis-soluzzjoni għall-probema". Aktar pulizija fit-toroq Il-Pulizija Metropolitana wara l-mewġa ta' vjolenza bis-skieken li twettqet fil-bidu ta' Marzu waqqfet eluf ta' persuni u għamlet tfittxija fuqhom. "Issa se jkollna aktar uffiċjali fit-toroq ta' Londra biex inkunu aktar preżenti. Dawn se jkunu kemm bl-uniformi kif ukoll pajżana. Uffiċjali mill-iskwadra tal-omiċidju qed jadħmu 24 siegħa kuljum biex jipproteġu l-komunità u jaraw li ssir ġustizzja mal-vittmi," qal id-Deputat Assistent Kummissarju tal-Pulizija ta' Londra. Żied jgħid li filwaqt li l-infurzar tal-liġijiet hu parti mill-ħidma tagħhom f'Lonra, il-pulizija qed tagħmel ukoll ħafna xogħol fl-iskejjel u l-komunitajiet biex tipprevjeni lit-tfal u ż-żgħażagħ milli jkunu nvoluti f'atti ta' vjolenza. Bob Fyffe, the general secretary of Churches Together in Britain and Ireland said the recent spike in youth-related violent crime "has rightly gained media and political attention." Cecilia Taylor-Camara, konsulenta tal-Konferenza Episkopali tal-Ingilterra u Wales qalet li din il-vjolenza bis-skieken hi sintomatika ta' dak li qed jiġri fis-soċjetà. Is-soċjetà qed titfarrak: Kif nistgħu nerġgħu ngħaqqduha? Iż-żgħażagħ qed ifittxu sens ta' appartenenza imma qed jissieħbu fi gruppi li m'humiex l-aħjar gruppi. Ir-rally tas-Sibt hu okkażżjoni biex il-gruppi fi ħdan il-Knisja joffru xi ħaġa aħjar liż-żgħażagħ.